stanford-oval/wikipedia huggingface dataset:
מורדים (סרט)

| --- | --- |

כרזת הסרט בעברית
 מבוסס על:  מורדים (ספר) מאת ורוניקה רות'
 בימוי:  רוברט שוונטקה 
 הופק בידי:  לוסי פישר ניל בורגר  פויה שבזיאן  דגלאס ויק
 תסריט:  ורוניקה רות'  עקיבא גולדסמן  בריאן דאפילד
 עריכה:  סטיוארט לוי 
 שחקנים ראשיים:  שיילין וודלי תיאו ג'יימס זואי קרביץ אנסל אלגורט קייט וינסלט ג'יי קורטני נעמי ווטס
 מוזיקה:  ג'וזף טראפאנס 
 צילום:  פלורין בלהאוס 
 מדינה:  ארצות הברית 
 חברת הפקה:  Red Wagon Entertainment Summit Entertainment
 חברה מפיצה:  Lionsgate Summit Entertainment
 שיטת הפצה:  וידאו על פי דרישה 
 הקרנת בכורה:  20 במרץ 2015
 משך הקרנה:  139 דקות
 שפת הסרט:  אנגלית 
 סוגה:  סרט פעולה, סרט רומנטי, סרט דיסטופי, סרט פוסט-אפוקליפטי, סרט מדע בדיוני, סרט הרפתקאות, סרט מבוסס יצירה ספרותית 
 מקום התרחשות:  שיקגו 
 תקופת התרחשות:  המאה ה-22 
 תקציב:  85 מיליון דולר
 הכנסות:  297 מיליון דולר
 הכנסות באתר מוג'ו:   insurgent
 דף הסרט ב־IMDb
 
מורדים (באנגלית: The Divergent Series: Insurgent) הוא סרט מדע בדיוני בבימויו של רוברט שוונטקה המבוסס על הספר השני "מורדים" בסדרת הספרים "מפוצלים" מאת ורוניקה רות'. זהו סרט ההמשך לסרט "מפוצלים" משנת 2014 ובדומה לקודמו נעשה בהפקת לוסי פישר, פויה שבזיאן, דגלאס ויק ועל פי תסריט של בריאן דאפילד ועקיבא גולדסמן. על כיסא הבימוי הופקד רוברט שוונטקה בעוד ניל בורגר שביים את "מפוצלים" נותר המפיק הראשי.
בסרט מככבים בין היתר שיילין וודלי, תיאו ג'יימס, אנסל אלגורט, ג'יי קורטני, ריי סטיבנסון, קייט וינסלט ונעמי ווטס.
עלילת הסרט ממשיכה את קורותיה של טריס פריור, לאחר אירועי הסרט הקודם טריס מנסה לגלות מה עומד מאחורי ההתקוממות של אנשי פלג אוריינות והסיבה לכך שאנשי פלג הקרבה עצמית שומרים על כך בסוד.
צילומי הסרט החלו במאי 2014 באטלנטה והושלמו בספטמבר אותה שנה. הסרט יצא לאקרנים ב-20 במרץ 2015 בארצות הברית. במקביל להפקת הסרט, הזכיינים Summit/Lionsgate הצהירו כי הסרט השלישי בסדרה ייצא לאקרנים ב-18 במרץ 2016.
הסרט שוחרר לאקרנים בדו־ממד, 3D (תלת-ממד), וגם ב-Digital 3D ברחבי העולם ובישראל, והיה הסרט הראשון בסדרת "מפוצלים" שיצא בתלת-ממד.
הדמויות הראשיות

ביאטריס "טריס" פריור - שיילין וודלי
טוביאס "פור" איטון - תיאו ג'יימס
כיילב פריור - אנסל אלגורט
אריק - ג'יי קורטני
מרכוס איטון - ריי סטיבנסון
ג'נין מתיוס - קייט וינסלט
קריסטינה - זואי קרביץ
פטר - מיילס טלר
אוולין ג'ונסון איטון - נעמי ווטס
ג'והנה רייס - אוקטביה ספנסר
לין - רוזה סלזאר
נטלי פריור - אשלי ג'אד
אדגר - ג'וני וסטון
ויל - בן לויד-יוז
הפקה > צילומים

צילומי הסרט יצאו לדרך באטלנטה, ג'ורג'יה, ב-27 במאי 2014 והסתיימו ב-6 בספטמבר.
הפקה > פוסט פרודקשן

לאחר שצילומי הסרט הושלמו בספטמבר 2014, החלה עבודת העיבוד על הסרט, שהוקרן ב-IMAX, בדומה לקודמו.
הפקה > שיווק

הקדימון הרשמי הופץ עם צאתו לאקרנים של החלק הראשון של הסרט "משחקי הרעב: עורבני חקיין".
דוריס רוברטס

| --- | --- |

 לידה:  4 בנובמבר 1925 סנט לואיס, ארצות הברית 
 פטירה:  17 באפריל 2016 (בגיל 90) לוס אנג'לס, ארצות הברית 
 מקום קבורה:  בית הקברות ווסטווד וילג' 
 שם לידה:  Doris May Green 
 מדינה:  ארצות הברית 
 תקופת הפעילות:  1951–2016 (כ־65 שנים)
 מקום לימודים:  בית הספר לתאטרון נייברהוד פלייהאוס  סטודיו אייץ' בי 
 בן או בת זוג:  William Goyen (1963–1983) 
 מספר צאצאים:  1 
 פרסים והוקרה:  פרס אמי לשחקנית הטובה ביותר בסדרה קומית (2001)  פרס אמי לשחקנית הטובה ביותר בסדרה קומית (2005)  פרס אמי לשחקנית המשנה הטובה ביותר בסדרת דרמה (1983)  פרס אמי לשחקנית הטובה ביותר בסדרה קומית (2003)  פרס אמי לשחקנית הטובה ביותר בסדרה קומית (2002)  כוכב בשדרת הכוכבים בהוליווד 
 פרופיל ב-IMDb
 
דוריס רוברטס (באנגלית: Doris Roberts‏; 4 בנובמבר 1925 – 17 באפריל 2016) הייתה שחקנית אמריקאית. ידועה בעיקר מתפקידה כאמו של ריימונד, מארי, בקומדיית המצבים "כולם אוהבים את ריימונד", בשנים 1996–2005. לאורך קריירת המשחק שלה, שהחלה ב-1951, זכתה בחמישה פרסי אמי ובפרס גילדת שחקני המסך.
ביוגרפיה

נולדה בשם דוריס מיי גרין בסנט לואיס, מיזורי, למשפחה יהודית שהיגרה מרוסיה. לאחר עזיבת אביה, לארי גרין, גידלה אותה אמה אן מלצר, עם סבה וסבתה, ברובע הברונקס, ניו יורק. אמה נישאה בשנית לצ'סטר רוברטס, ודוריס אימצה את שם משפחתו. אמה ואביה החורג ניהלו סוכנות שסיפקה שירותים לתסריטאים ושחקנים.
רוברטס השתתפה לראשונה בסדרת טלוויזיה ב-1952, בסדרה "Westinghouse Studio One". בשנות ה-60 וה-70 הופיעה בתפקידי משנה בסרטים כגון "No Way to Treat a Lady" ‏(1968), "The Honeymoon Killers" ‏(1969), "אשת החלומות" (1972), "חטיפת הרכבת התחתית 1 2 3" ‏(1974) ו"רחוב הסטר" (1975). כן הופיעה בתפקידי משנה בסדרות "אנג'י" (1979-1980), "אליס" (1981-1982) ו"רמינגטון סטיל" (1983-1987). במקביל הופיעה לאורך השנים בתפקידי אורח במגוון סדרות, בהן "צער גידול בנות", "אבא חורג, אמא חורגת", "חוק וסדר: כוונה פלילית", "מקום טוב באמצע", "האנטומיה של גריי" ו"עקרות בית נואשות". ב-1990 שיחקה במיני-סדרה של NBC "אמונה עיוורת" בתפקיד טסי מקברייד, אשר מבוסס על ספר באותו שם. בשנת 1992 שיחקה בסרט "אנשים משומשים" - הפקה אמריקאית-יפנית בכיכובם של שירלי מקליין והשחקן האיטלקי מרצ'לו מסטרויאני.
ב-1996 החלה לשחק בסיטקום "כולם אוהבים את ריימונד", בתפקיד מארי בארון, אמו של כוכב הסדרה, ריימונד בארון (בגילומו של ריי רומנו). על משחקה בסדרה הייתה מועמדת 7 פעמים לפרס אמי לשחקנית משנה בסדרה קומית, מתוכן זכתה 4 פעמים. לפני כן זכתה פעם אחת בפרס אמי בשנת 1983 על הופעת אורח בסדרת בית החולים "מקום אחר", כשגילמה הומלסית.
ב-2001 שיחקה בקומדיה "כשאילי פגש את טום" לצד ליסה קודרו. ב-2006 כיכבה בסרט "ילד של סבתא", בקומדיה "ראש בראש עם משפחת שטיין", ובסרט הטלוויזיה "Our House". בשנת 2009 שיחקה בסרט "חייזרים בעליית הגג". בשנת 2012 שיחקה בדרמת הפשע "מדיאה בהגנת עדים" לצד טיילר פרי, ושיחקה בדרמת הטלוויזיה "תרבות נגדית" לצד מרגו מרטינדייל. בהמשך המשיכה להופיע בתפקידי משנה במספר סרטים, גם ב-2016, שנת מותה.
משנות ה-50 ועד העשור הראשון של המאה ה-21, הופיעה רוברטס במקביל גם במספר הצגות תיאטרון בברודוויי.
ב-2003 זכתה רוברטס להוקרה כשקיבלה כוכב על שמה בשדרת הכוכבים של הוליווד.
רוברטס נפטרה בשנתה בגיל 90 בביתה בלוס אנג'לס, בשנת 2016, כתוצאה משבץ.
עיסוקים נוספים

ב-2005 קיבלה תואר דוקטור לשם כבוד מאוניברסיטת דרום קרוליינה.
ב-2003 פרסמה רוברטס את ספר זכרונותיה "Are You Hungry, Dear? Life, Laughs, and Lasagna" ("אתה רעב, יקירי? חיים, צחוקים ולזניה"), שנכתב בשיתוף עם דנאל מורטון.
רוברטס הייתה חברת המפלגה הדמוקרטית בארצות הברית, ופעילה למען זכויות בעלי חיים. כן שימשה יושבת ראש "הקרן לילדים עם איידס".
חיים אישיים

רוברטס הייתה נשואה למייקל קנאטה בשנים 1956–1962. בנם היחיד, מייקל, נולד ב-1957. שנה לאחר גירושיה, ב-1963, נישאה רוברטס לסופר והתסריטאי ויליאם גויאן; הוא מת מלוקמיה ב-1983.
מתוייגת

| --- | --- |

כרזת הסרט בעברית
 מבוסס על:  "The Duff" מאת קודי קפלינגר
 בימוי:  ארי סנדל
 תסריט:  ג'וש א. כגן
 עריכה:  ונדי גרין בריקמונט
 שחקנים ראשיים:  מיי ויטמן רובי אמל בלה ת'ורן ביאנקה סנטוס סקיילר סמואלס קן ג'ונג אליסון ג'ני
 מוזיקה:  דומיניק לואיס
 צילום:  דוד הניגס
 מדינה:  ארצות הברית ארצות הברית
 חברה מפיצה:  Lionsgate CBS Film
 שיטת הפצה:  וידאו על פי דרישה 
 הקרנת בכורה:  12 בפברואר 2014 לוס אנג'לס 
 משך הקרנה:  101 דקות
 שפת הסרט:  אנגלית
 סוגה:  קומדיה
 מקום התרחשות:  ג'ורג'יה 
 תקציב:  8.5 מיליון דולר
 הכנסות:  43.5 מיליון דולר
 הכנסות באתר מוג'ו:   duff
 theduffmovie.com
 דף הסרט ב־IMDb
 
מתוייגת (באנגלית: The Duff) הוא סרט קומדיה אמריקאי שנכתב על ידי ג'וש א. כגן(אנ'), בוים על ידי ארי סנדל(אנ') והופק על ידי סוזן קארטסוניס(אנ') ומרי ויולה. הסרט מבוסס על הרומן The Duff(אנ') של קודי קפלינגר. בסרט מככבים מיי ויטמן, רובי אמל, בלה ת'ורן, ביאנקה סנטוס, סקיילר סמואלס, אליסון ג'ני וקן ג'ונג
הסרט הופץ על ידי Lionsgate(אנ') ו-CBS Film(אנ') והוקרן לראשונה ב– 12 בפברואר 2014.
עלילה

ביאנקה (מיי ויטמן) היא נערה טיפוסית הלומדת בתיכון בשנתה האחרונה עם שתי החברות הקרובות שלה ג'ס (סקיילר סמואלס) וקייסי (ביאנקה סנטוס).
במהלך השנה עולמה מתערער לחלוטין כאשר היא מגלה שהיא מוגדרת על ידי חבריה ללימודים כ-DUFF - ד.א.ף (בעברית : חשמ"ן – חברה שמנה ומכוערת נבחרת) של החברות היפות שלה. היא מבינה שד.א.ף לא באמת צריך להיות מכוער או שמן, אלא הוא האדם הפחות פופולרי בקבוצה החברתית שאליה הוא משתייך ואותו אנשים מנצלים בשביל להתקרב לאנשים היותר פופולריים באותה קבוצה חברתית.
ביאנקה מבינה שהיא בעצם הד.א.ף של חברותיה ושהתלמידים בבית הספר התיכון שלה מנצלים אותה כדי להגיע לג'ס ולקייסי. כדי להחזיר את כבודה האבוד וכדי למנוע את הפיכת השנה האחרונה שלה בתיכון לאסון, היא שוכרת את שירותיו של ווס (רובי אמל), אתלט חתיך כדי שיעזור לה לא להיות הד.א.ף יותר ובתמורה לכך היא עוזרת לו לעבור מבחן במדעים.
כחלק מן המהפך הם הולכים לקניון לקנות לביאנקה בגדים חדשים, ומצלמים וידאו אשר בו ביאנקה מראה את רגשותיה לטובי (הנער שהיא אוהבת). בזמן צילום הווידאו אחת הנערות מבית הספר שעוברת בקניון מצלמת את ביאנקה ומפיצה את הסרטון באינטרנט. כתוצאה מכך כל בית הספר לועג לה. ביאנקה מבינה שאין לה כבר מה להפסיד ולכן היא הולכת לטובי, שיודע מה היא מרגישה כלפיו ומזמינה אותו לצאת. השניים יוצאים ובמהלך הדייט שלהם ביאנקה מגלה שהוא הסכים לצאת איתה רק בשביל שיוכל להתקרב לחברות שלה. ביאנקה הפגועה מבינה כמה רדוד ושטחי הוא, והולכת בדמעות למקום החשיבה שלה (סלע ביער, שאליו היא הולכת כשהיא רוצה להיות לבד), שם היא רואה את ווס ומדיסון (בלה ת'ורן) מלכת השכבה ששונאת את ביאנקה משום שהיא לא מקובלת מתנשקים. בסוף הסרט ביאנקה הולכת עם חברותיה לנשף השיבה הביתה, בו מוכרזים ווס ומדיסון למלך ולמלכה. למרות זאת ווס דוחה את מדיסון, הולך לביאנקה ומתוודה ברגשותיו בפניה והשניים מתנשקים מול כל בית הספר.
צוות השחקנים

מיי ויטמן - ביאנקה פייפר, הדמות הראשית.
רובי אמל – ווס, חבר של ביאנקה.
בלה ת'ורן – מדיסון, מלכת השכבה.
ביאנקה סנטוס  - קייסי, חברה טובה של ביאנקה.
סקיילר סמואלס  - ג'סיקה, חברה טובה של ביאנקה.
קן ג'ונג – מר. ארתור, המורה של ביאנקה.
אליסון ג'ני - דוטי פייפר, אמא של ביאנקה.
מלי מאנינג - קארה
ניק אברסמן - טובי טאקר, אהוב ליבה של ביאנקה.
בנג'מין פפק - ניק
פסקול

| שם השיר | אמנים | אורך |
| --- | --- | --- |
| "Made in Gold" | Nova Rockafeller | 3:36 |
| "Jealous (The Rooftop Boys Remix)" | ניק ג'ונאס | 4:13 |
| "How Come You Don't Want Me" | טיגן ושרה | 2:51 |
| "Favorite Record" | פול אאוט בוי | 3:23 |
| "All Night" | איקונה פופ | 3:07 |
| "Somebody to You" | The Vamps | 3:02 |
| "Nothing Left to Lose" | קרי קימאל | 3:36 |
| "Heavy Mood" | Tilly and the Wall | 3:12 |
| "Sexy Silk" | ג'סי ג'יי | 2:40 |
| "Kill the Band" | Junkie XL עם Joost van Bellen | 4:59 |
| "I Own It" | Nacey עם אנג'ל הייז | 3:08 |
| "‎#Selfie" | הצ'יינסמוקרס | 3:04 |
אורך כולל: 40:58
הכנסות

כבר ב-22 במרץ 2015, מתויגת גרף 32.5 מיליון $, בהשוואה לתקציב של 8.5 מיליון $. בצפון אמריקה, הסרט הגיע למספר חמש כבר בסוף השבוע הראשון שלו ברשימת הסרטים המובילים השבועית.
הערות שוליים

1 2 3  ייצור והפקת הסרט מתויגת
↑  הסרט מתויגת באתר cbsfilms (ארכיון)
↑  לירון סיני, "# מתוייגת": סלפי עם מודעות עצמית, באתר ynet, 10 במרץ 2015
↑  הכנסות הסרט באתר boxofficemojo
דבי ראיין

| --- | --- |
ראיין בטקס פרסי המוזיקה של MTV אירופה, 2018
ראיין בטקס פרסי המוזיקה של MTV אירופה, 2018
 לידה:  13 במאי 1993 (בת 31) האנטסוויל, אלבמה, ארצות הברית 
 סוגה מועדפת:  מוזיקת פופ, ג'אז, אינדי פופ 
 מדינה:  ארצות הברית 
 תקופת הפעילות:  מ-2006
 מקום לימודים:  Fossil Ridge High School 
 בן זוג:  ג'וש דאן
 http://www.debbyryan.com
 פרופיל ב-IMDb
 
דבורה אן "דבי" ראיין (באנגלית: Deborah Ann "Debby" Ryan; נולדה ב-13 במאי 1993) היא שחקנית וזמרת אמריקאית. התפרסמה בתור ביילי פיקט בסדרה הקומית "החיים היפים על הסיפון", בתור ג'סי פרסקוט בסדרה "ג'סי", שניהם של ערוץ דיסני ובזכות הופעתה בתור פאטי בלאדל בסדרה "רעבים" בנטפליקס.
ביוגרפיה

ראיין נולדה בהאנטסוויל, אלבמה, ארצות הברית למשפחה מרקע נוצרי. זמן קצר לאחר לידתה, משפחה של ראיין עברה לגרמניה, בעקבות שירותו הצבאי של אביה, כיועץ צבאי בצבא ארצות הברית. בתקופת מגוריה בגרמניה היא למדה לדבר גרמנית בנוסף לאנגלית, והיא החלה להופיע בתיאטראות מקצועיים בגיל שבע בבסיס צבאי בגרמניה. בשנת 2003, בהגיעה לגיל 10, חזרה ראיין לארצות הברית, טקסס.
קריירה > 2006 - 2010: קריירה מוקדמת, "החיים היפים על הסיפון" והזינוק בקריירה

בצעירותה, הופיעה ראיין במספר הצגות מקומיות ובתחרויות כישרונות והשתתפה בכמה פרסומות בטלוויזיה. היא גילמה דמות מתבגרת בעונה העשירית של "החברים של ברני". ב-2008, היא הופיעה בסרט הקולנוע "The Longshots" לצידם של אייס קיוב וקיקי פאלמר, כאשר גילמה את דמותה של אדית'.
עוד ב-2008, החלה ראיין לגלם את דמותה של ביילי פיקט בסדרת הטלוויזיה "החיים היפים על הסיפון", ספין אוף של "החיים היפים של זאק וקודי", בערוץ דיסני. הסדרה זכתה לרייטינג גבוה, והייתה לאחת הסדרות הפופולריות ביותר של ערוץ דיסני בזמנו.
ב-2009, הוכרז כי ראיין לוהקה לתפקיד ראשי בסרט "מה אם...", לצידם של קווין סורבו וקריסטי סוונסון. הסרט צולם בין יוני ליולי של אותה שנה, ויצא ב-20 באוגוסט 2010.
עוד ב-2010, הוקרן בערוץ דיסני סרט הטלוויזיה "16 משאלות", בו גילמה ראיין את דמותה של אבי ג'נסן, נערה בת שש עשרה שלרגל יום הולדתה כל משאלותיה מתגשמות. הסרט זכה להצלחה רבה, וזכה לכ-5,600,000 צופים, כשרובם בטווח הגילאים שבין 18 ל-34, מה שחשף את ראיין לקהל בוגר.
קריירה > 2011 - 2016: "ג'סי" ושיא ההצלחה

במרץ 2011, הוכרז כי ראיין תשחק דמות ראשית בסדרה חדשה בשם "ג'סי". הפרק הראשון בסדרה שודר ב-30 בספטמבר של אותה שנה, וזכה לכ-4,600,000 צופים. ראיין מגלמת בסדרה את ג'סי, נערה העוברת מטקסס לניו יורק על מנת להפוך לשחקנית אך מוצאת עצמה אומנת של ארבעה ילדים עשירים. בנוסף, ראיין היא האחראית לנעימת הפתיחה של הסדרה, "Hey Jessie".
באותה שנה, ראיין ביצעה מעבר לתפקיד בוגר יותר, זאת כאשר גילמה בסדרת הטלוויזיה "מרפאה פרטית" את דמותה של היילי, נערה הנגמלת מסמים. הפרק בו ראיין השתתפה, התשיעי בעונה החמישית של הסדרה, שודר ב-17 בנובמבר, וזכה לכ-7,200,000 צופים ולביקורות חיוביות.
ב-17 בפברואר 2012 שודר בערוץ דיסני סרט הטלוויזיה "רדיו רבל", בו כיכבה ראיין בתפקיד הראשי. הסרט לא זכה להצלחה רבה, וזכה לכ-4,300,000 צופים בלבד. בהמשך אותה שנה, השתתפה ראיין בסרט "טינקרבל וסוד הכנפיים", כאשר דיבבה את דמותה של ספייק.
ב-20 במאי 2014 חודשה "ג'סי" לעונה רביעית, האחרונה בסדרה, לאחר כ-100 פרקים. בעונה זו, ראיין שימשה כבמאית לשלושה פרקים. אף על פי שבתומה חודשה הסדרה לספין אוף ("קיקיוואקה: מחנה קיץ"), ראיין הצהירה כי היא לא תגלם עוד לעולם את דמותה של ג'סי.בשנת 2015 שיחקה בתפקיד אורח בסדרה אחרת של ערוץ דיסני "העולם של ריילי" בתור מוכרת רמאית.
מה-23 בספטמבר 2015 עד ה-2 במרץ 2016 שיחקה בעונה השנייה של הסדרה "סיפורי המסתורין של לורה", כדמות המשנית לוסי דיימונד, והחל מה-25 במאי 2016 משחקת אחת מן הדמויות הראשיות: הולי הולידיי, בסדרה !Sing It, סדרה מקורית של שירות המנויים של יוטיוב: YouTube Red.
קריירה > 2017 - הווה: "רעבים" וסרטי קולנוע

בשנת 2007 שיחקה בתפקיד ראשי בסרט "זרמי סחף" לצד אנדרו קריר. בשנת 2018 שיחקה ריאן בסרט הקומי "גרייס" לצד קייטי קסידי ומיסי פייל. באותה שנה גילמה תפקיד ראשי בסדרה "רעבים" מבית נטפליקס.
בשנת 2020 כיכבה לצדה של אליסון ברי בסרט הדרמה המקורי של נטפליקס "דוהרת" בבימויו של ג'ף באנה. באותה שנה לוהקה לסרט המתח של אדם רנדל, "Night Teeth", גם הוא של נטפליקס ותאריך עלייתו טרם נחשף.
חיים אישיים

באפריל 2016 נעצרה ראיין על נהיגה בשכרות. בתחילה היא הואשמה במספר עבירות פליליות, אך מאוחר יותר היא הופחתה לשתי עבירות. היא שוחררה בערבות בסכום 100,000 דולר. ב־30 ביוני היא הפצירה כי תחרות לנהיגה פזיזה ונידונה לשלוש שנות מאסר על תנאי ועבודות שירות.
בין מאי 2013 לספטמבר 2014, ראיין ניהלה מערכת יחסים עם המתופף ג'וש דאן. כארבע שנים אחר כך, ב-2018, השניים שבו להתרועע יחד. ב-23 בדצמבר הם הודיעו על אירוסיהם ב-31 בדצמבר 2019 הם נישאו.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2007 | החברים של ברני: מכבי האש | נערה |  |
| 2008 | סיכוי קלוש | אדית' סמית' |  |
| 2010 | What If... | קימברלי "קים" וולר |  |
| 2012 | טינקרבל וסוד הכנפיים | ספייק | דיבוב |
| 2014 | החבובות - מבוקשות | סוואנה |  |
| 2017 | זרמי סחף | קורה |  |
| 2018 | Cover Versions | מייפל |  |
| 2018 | יום אחרי יום | ג'ולין |  |
| 2018 | האמא של המסיבות | ג'ניפר |  |
| 2018 | Grace | ניקול |  |
| 2020 | דוהרת | ניקי |  |
| 2020 | The Opening Act | ג'ן |  |
| 2021 | שיני לילה | בלייר |  |
| 2022 | סיבוב בפירנצה | סוזי |  |
| 2023 | חסרונות (אנ') | סשה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006 | החברים של ברני | דבי | תפקיד חוזר (עונה 10) |
| 2008 - 2011 | החיים היפים על הסיפון | ביילי פיקט | תפקיד ראשי (3 עונות); 71 פרקים |
| 2009 | המכשפים מוויברלי פלייס | ביילי פיקט | פרק: "המכשפים על הסיפון עם האנה מונטנה" |
| 2009 | האנה מונטנה | ביילי פיקט | פרק: "המכשפים על הסיפון עם האנה מונטנה" |
| 2010 | 16 משאלות | אביגיל "אבי" ג'נסן | סרט מקורי של ערוץ דיסני |
| 2011 | שעה מכושפת | סטפני הווארד | פרק: "Wrong Number" |
| 2011 | מרפאה פרטית | היילי | פרק: "The Breaking Point" |
| 2011 | זאק וקודי החיים היפים על הסיפון - הסרט | ביילי פיקט | סרט מקורי של ערוץ דיסני |
| 2011 - 2015 | ג'סי | ג'סי פרסקוט | תפקיד ראשי; (4 עונות); 98 פרקים מפיקה-שותפה (52 פרקים); מפיקה (20 פרקים) במאית (3 פרקים) |
| 2012 | רדיו רבל | טרה אדמס | סרט מקורי של ערוץ דיסני |
| 2012 | זיק ולותר | קורטני מילס | פרק: "There's No Business Like Bro Business" |
| 2012 | קרחת היער | קריסטה ג'ונסון | פרק: "Fountain of Youth" |
| 2012 | אוסטין ואלי | ג'סי פרסקוט | פרק: "Austin & Jessie & Ally All Star New Year" |
| 2013 | Kristin's Christmas Past | האדי | סרט טלוויזיה של LIfetime |
| 2013 | גוד לאק צ'ארלי | ג'סי פרסקוט | פרק: "Good Luck Jessie: NYC Christmas" |
| 2014 | אולטימייט ספיידרמן: סדרת האנימציה | ג'סי פרסקוט | דיבוב; פרק: "Halloween Night at the Museum" |
| 2014 | מייטי מד | ג'ייד / רמיקס | פרק: "Guitar Superhero" |
| 2015 | העולם של ריילי | אוברי מקאבוי | פרק: "Girl Meets Demolition" |
| 2015 | גולדי והדוב | אצבעונית | דיבוב; פרק: "Thumbulina's Wild Ride" |
| 2016 | The Mysteries of Laura | לוסי דיאמונד | 2 פרקים |
| 2016 | Sing It! | הולי הולידיי | תפקיד ראשי; 10 פרקים |
| 2017 | Daytime Divas | מאדי פין | 2 פרקים |
| 2018 - 2019 | רעבים | פטרישיה "פאטי" בלאדל | תפקיד ראשי (2 עונות): 22 פרקים |
| 2022 | The Resort | האנה | 4 פרקים |
| 2023 - 2024 | ולמה | קריסטה | דיבוב; 9 פרקים |
קרוב להפליא ורועש להחריד (סרט)

| --- | --- |

 מבוסס על:  קרוב להפליא ורועש להחריד 
 בימוי:  סטיבן דלדרי 
 הופק בידי:  סקוט רודין 
 תסריט:  אריק רות' 
 עריכה:  קלייר סימפסון 
 שחקנים ראשיים:  ג'יימס גנדולפיני ג'ים נורטון סטיבן הנדרסון כריס הרדוויק אדריאן מרטינז מדיסון ארנולד זואי קולדוול ג'ון גודמן מקס פון סידוב ג'פרי רייט סנדרה בולוק טום הנקס ויולה דייוויס Catherine Curtin בפסקה זו 2 רשומות נוספות שטרם תורגמו 
 מוזיקה:  אלכסנדר דספלה 
 צילום:  כריס מנגס 
 מדינה:  ארצות הברית 
 חברת הפקה:  פרמאונט, סקוט רודין הפקות, האחים וורנר 
 חברה מפיצה:  InterCom, האחים וורנר, נטפליקס 
 שיטת הפצה:  וידאו על פי דרישה 
 הקרנת בכורה:  8 במרץ 2012 
 משך הקרנה:  129 דק' 
 שפת הסרט:  אנגלית 
 סוגה:  סיפור התבגרות, סרט דרמה, סרט מבוסס יצירה ספרותית 
 מקום התרחשות:  ניו יורק 
 הכנסות באתר מוג'ו:   extremelyloud
 extremelyloudmovie.com
 דף הסרט ב־IMDb
 
קרוב להפליא ורועש להחריד (באנגלית: Extremely Loud & Incredibly Close) הוא סרט דרמה אמריקאי משנת 2011 בבימויו של סטיבן דאלדרי ונכתב על ידי אריק רות' המבוסס על הרומן בעל אותו השם מאת ג'ונתן ספרן פויר.
הסרט מתמקד בסיפורו של ילד צעיר המתמודד עם מות אביו בפיגועי 11 בספטמבר. הסרט עוסק בנושאים של אבל, חיפוש משמעות ותקווה, ומביא את סיפורו של אוסקר, ילד יוצא דופן שחש קשר עמוק לאביו המנוח ומנסה לפענח סוד שהשאיר לו. הסרט יצא לאקרנים בארצות הברית ב-20 בינואר 2012 על ידי אולפני האחים וורנר והכניס למעלה מ-55 מיליון דולר. למרות ביקורות מעורבות, הסרט היה מועמד לשני פרסי אוסקר, לסרט הטוב ביותר ולשחקן המשנה הטוב ביותר עבור מקס פון סידוב.
עלילה

אוסקר של (תומאס הורן) הוא ילד בן 9 בעל אינטליגנציה יוצאת דופן, שסובל מאבחנה שקרובה לתסמונת אספרגר. לאחר שאביו תומאס (טום הנקס) נהרג בפיגועי 11 בספטמבר, אוסקר מוצא מפתח מסתורי בין חפציו של אביו, ומתחיל במסע חיפוש ברחבי ניו יורק כדי לגלות את המנעול המתאים למפתח. במהלך המסע, הוא פוגש דמויות שונות שמובילות אותו למסע פנימי של התמודדות עם אבל ומציאת תקווה.
צוות השחקנים

| שחקנ/ית | דמות |
| --- | --- |
טום הנקס: תומאס של - אביו של אוסקר שנהרג בפיגועי 11 בספטמבר ומשאיר לאוסקר מפתח מסתורי.
סנדרה בולוק: לינדה של - אמו של אוסקר, המתמודדת עם האובדן שלה ובו בזמן מנסה לתמוך בבנה.
תומאס הורן: אוסקר של - ילד אינטליגנטי ורגיש שמחפש תשובות לאחר מות אביו.
מקס פון סידוב: "האילם" - דייר מסתורי שגר אצל סבתו של אוסקר, שמסייע לו במסע החיפוש.
ויולה דייוויס: אבי בלאק - אחת מהאנשים שאוסקר פוגש במהלך חיפושיו.
ג'ון גודמן: דון בלאק - השוער בבניין בו מתגורר אוסקר שמסייע לו במסע החיפוש.
ג'פרי רייט: ויליאם בלאק - האיש שמחזיק במידע על המפתח שאוסקר מוצא.
זואי קולדוול: סבתו של אוסקר - שמלווה את אוסקר במסעו ומסייעת לו להתמודד עם האובדן.
ביקורות והצלחה

הסרט "קרוב להפליא ורועש להחריד" קיבל ביקורות מעורבות מצד המבקרים. מצד אחד, הסרט זכה לשבחים על הופעות השחקנים, במיוחד של תומאס הורן בתפקידו הראשון ושל מקס פון סידאו שזכה למועמדות לאוסקר על תפקידו המשני. מצד שני, היו ביקורות על כך שהסרט נוטה למניפולציה רגשית ומחפש לפגוע ברגשות הצופים בצורה לא טבעית. הסרט קיבל ציון של 45% באתר Rotten Tomatoes וציון של 46 מתוך 100 באתר Metacritic.
ביטוח חיים כפול

| --- | --- |
כרזת הסרט "ביטוח חיים כפול"
כרזת הסרט "ביטוח חיים כפול"
 מבוסס על:  רומן מאת ג'יימס מ. קיין
 בימוי:  בילי ויילדר 
 הופק בידי:  באדי דה-סילבה ג'וזף סיסטרום
 תסריט:  ריימונד צ'נדלר, בילי ויילדר, ג'יימס קיין 
 עריכה:  דואן האריסון 
 שחקנים ראשיים:  פרד מקמורי ברברה סטנוויק אדוארד ג'י רובינסון
 מוזיקה:  מיקלוש רוז'ה 
 צילום:  ג'ון פ. סייץ 
 מדינה:  ארצות הברית 
 חברת הפקה:  פרמאונט 
 חברה מפיצה:  סרטי פרמאונט (במקור) סרטי יוניברסל (כיום)
 שיטת הפצה:  וידאו על פי דרישה 
 הקרנת בכורה:  6 בספטמבר 1944
 משך הקרנה:  107 דק' 
 שפת הסרט:  אנגלית 
 סוגה:  סרט פשע, סרט דרמה, פילם נואר, סרט פלאשבק, סרט מבוסס יצירה ספרותית 
 מקום התרחשות:  לוס אנג'לס 
 תקציב:  $980,000
 הכנסות באתר מוג'ו:   doubleindemnity
 דף הסרט ב־IMDb
 
ביטוח חיים כפול (באנגלית: Double Indemnity) הוא סרט אפל אמריקאי משנת 1944 בבימויו של הבמאי האמריקאי בילי ויילדר, הסרט הופק על ידי באדי דה-סילבה וג'וזף סיסטרום והתסריט נכתב במשותף על ידי ויילדר וריימונד צ'נדלר, הוא מבוסס על רומן משנת 1935 באותו השם מאת ג'יימס מ. קיין אשר במקור פורסם כסיפור בהמשכים בשמונה פרקים בעיתון השבועי "ליברטי".
בסרט מככבים פרד מקמורי כסוכן ביטוח, ברברה סטנוויק כעקרת בית פרובוקטיבית שרוצה במות בעלה ואדוארד ג'י רובינסון כשמאי תביעות שתפקידו למצוא תביעות מזויפות.
הסרט מוכר גם בשם "שיפוי כפול" כאשר המונח מתייחס לסעיף שכיח בפוליסות ביטוח חיים מסוימות על פיו התשלום למוטב מוכפל במקרים שבהם המוות נגרם בעת נסיעת המבוטח בתחבורה ציבורית.
הסרט, אשר זכה לשבחים ממבקרי קולנוע רבים כאשר יצא לראשונה, היה מועמד לשבעה פרסי אוסקר, אולם בסופו של דבר לא זכה באף אחד. הסרט נחשב לקלאסיקה הוליוודית, והוא מצוטט לעיתים קרובות כסרט אפל פרדיגמטי וכסרט שקבע את הסטנדרט עבור כל הסרטים שבאו אחריו בז'אנר זה.
צוות השחקנים

פרד מקמורי - וולטר נף
ברברה סטנוויק - פיליס דיטריכסון
אדוארד ג'י רובינסון - בארטון קיז
פורטר הול - מר ג'קסון
ג'ין הת'ר - לולה דיטריכסון
טום פאוארס - מר דיטריכסון
ביירון בר - נינו זצ'טי
ריצ'רד גיינס - אדוארד ס. נורטון ג'וניור
פורטוניו בוננבה - סם גרלופיס
ג'ון פיליבר - ג'ו פיטרס
ריימונד צ'נדלר - אדם הקורא ספר
פרסים

הסרט היה מועמד לשבעה פרסי אוסקר, בטקס ה-17 שנערך בשנת 1945, בקטגוריות הבאות:
הסרט הטוב ביותר
הבמאי הטוב ביותר
השחקנית הטובה ביותר
התסריט הטוב ביותר
הצילום הטוב ביותר
המוזיקה הטובה ביותר
הסאונד הטוב ביותר
ראו גם

שדרות סאנסט
הנץ ממלטה
השינה הגדולה
פאם פאטאל
לקריאה נוספת

דני מוג'ה, אהבנו כל כך – 100 סרטי מופת, מפה - מיפוי והוצאה לאור, 2003, הערך "ביטוח חיים כפול", עמ' 56–58
הערות שוליים

↑  Sikov, Ed (1998). On Sunset Boulevard: The Life and Times of Billy Wilder. New York: Hyperion. ISBN 0-7868-6194-0. p. 211
| --- | --- |
בקרת זהויות :  NLI: 987007588655905171  BIBSYS: 5025052  BnF: cb15025250k (data)  GND: 4509541-3  LCCN: n93017580  SUDOC: 098311522  VIAF: 197173248   WorldCat (עם VIAF): 197173248
דגל השלום

דגל השלום
דגל השלום (באנגלית: Banner of Peace) הוא בד לבן ועליו שלושה עיגולים אדומים אשר כמעט נושקים זה בזה ויוצרים משולש הפונה כלפי מעלה.
הדגל נוצר בעקבות כתיבתה של האמנה הבינלאומית להגנה על מוסדות אמנות, מדע, תרבות, ועל האנדרטאות היסטוריות (15 באפריל 1935 הבית הלבן, וושינגטון). אמנה זו נקראת הסכם רוריך (אנ').
יוצר דגל השלום

עיצוב הדגל הוצע על ידי ניקולאי רויריך לאמנה הבינלאומית בדבר הגנת רכוש התרבות ומסביר את דעתו כך:
"יש לה (לתרבות) עתיקות גדולה והיא נמצאת בכל העולם, ולכן היא אינה יכולה להיות מוגבלת לכת, דת או מסורת, שכן היא מייצגת את התפתחות התודעה בכל שלביה".
תיאור דגל השלום

הסמל מורכב משלושה עיגולים אדומים בולטים, על רקע לבן, מחוברים כסמל של הנצחיות והאחדות.
הסמל "דגל השלום" הוא ממוצא הנפוץ והוותיק ביותר בין סמליה של האנושות.
הסמל עבר מאות ואלפי שנים, ארכאולוגים מצאו אותו על חפצי קודש, על פסלים ואיקונות מתקופות שונות כמעט בכל ארצות העולם ובשל כך נבחר להיות על הדגל.
הדוגמה המוקדמת ביותר מופיעה על קמיעות של תקופת האבן: שלוש נקודות עם או ללא כיתור. רוריך פגש דוגמאות רבות בחלקים שונים של העולם וידע כי הסמל מייצג הבנה עמוקה ומורכבת של טבע המשולש של היקום.
רוריך תיאר את המעגל כמייצג את נצח הזמן, המכסה את העבר, ההווה והעתיד.
לצורך כתיבת האמנה תיאר ניקולאי רוריך את דגל השלום כמייצג את מכלול התרבות ושלושה תחומיה - אמנות, דת ומדע, המהווים שלושה רובדי תרבות המקיפים ביותר של האנושות. הסכמה בינלאומית והבנה הדדית בלתי אפשריים ללא תרבות. תרבות הכרחית לאנושות כדי שתוכל להבין את הכיוונים שנדרשת לדהור כלפיהם למען ההתפתחות. לכן, דגל השלום מתאים לכל המושגים הנעלים שיובילו את העמים לרעיון התרבות.